**Kereskedelem**

**Elérhetőség:**

Balatonszárszói Közös Önkormányzati Hivatal 8624 Balatonszárszó, Hősök tere 1., 1 sz. hivatali helyiség

telefon: 84/362-501 mellék: 101

e-mail: hegedus.agnes@balatonszarszo.hu

Ügyintéző: Hegedüs Ágnes

***A* vonatkozó jogszabályok*:***

*-* 2016. évi CL. törvény az általános közigazgatási rendtartásról

- 2005. évi CLXIV. törvény a kereskedelemről

- 2009. évi LXXVI. törvény a szolgáltatási tevékenység megkezdésének és folytatásának általános szabályairól

- 239/2009. (X. 20.) Korm.rendelet a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről

- 173/2003. (X. 28.) Korm.rendelet nem üzleti célú közösségi, szabadidős szálláshely-szolgáltatásról

A kereskedelemről szóló 2005. évi CLXIV. törvény értelmében szálláshely-szolgáltatás csak a kereskedelmi hatóság részére történő szálláshely-üzemeltetési bejelentést követően folytatható.

A 239/2009. (X. 20.) Korm.rendelet(a továbbiakban Rendelet) a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről határozza meg Magyarország területén a szálláshely-szolgáltatási tevékenység folytatásának részletes feltételeit és a szálláshely-üzemeltetés bejelentésének rendjét.

**Nem tartozik e rendelet hatálya alá a nem szálláshely-szolgáltatás rendeltetésű ingatlan tartós tartózkodás céljából történő használatba adása lakásbérlet, házbérlet, albérlet vagy ágybérlet keretében.**

 A szálláshely-szolgáltatásnak folyamatosan meg kell felelnie a Rendelet 4. §-ban meghatározott követelményeknek, továbbá – az adott szálláshelytípustól függően (szálloda, panzió, kemping, üdülőháztelep, közösségi szálláshely, egyéb szálláshely, magánszálláshely) – az 1. melléklet 1-7. pontjának B alpontjaiban meghatározott követelményeknek.

Egy szálláshelyen csak egy típusú szálláshely-üzemeltetési tevékenység folytatható.

A szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel.Új szálláshely-szolgáltató esetében a regisztrációt a **Nemzeti Turisztikai Adatszolgáltató Központ** (a továbbiakban: NTAK) üzemeltetője által e célra működtetett elektronikus felületen kell elvégezni.

Az NTAK bevezetésével, regisztrációval, adatszolgáltatással kapcsolatosan felmerülő kérdések esetén közvetlenül a Magyar Turisztikai Ügynökséghez illetve az NTAK-hoz tudnak fordulni.

**Az eljárás menete:**

Szálláshely-üzemeltetési engedély kiadás iránti kérelem formanyomtatványt a honlapról lehet kinyomtatni ill. személyesen a Közös Önkormányzati Hivatalban lehet beszerezni.

A kérelmeket magánszemély postai útonvagy személyesen is benyújthatja, vagy az e-Papír illetve az e-Önkormányzat portálokon keresztül: <https://epapir.gov.hu/> vagy

https://ohp-20.asp.lgov.hu/

**Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény értelmében egyéni vállalkozók és gazdasági társaságok elektronikus ügyintézésre kötelesek.**

Az eljárás illetékmentes.

A jegyző szálláshely-szolgáltatási tevékenységgel összefüggésben – a magánszálláshely kivételével – a hatósági ellenőrzés lefolytatása céljából a tevékenység megkezdéséről a bejelentés megtörténtéről szóló igazolás megküldésével értesíti az érintett hatóságokat.

**Adatszolgáltatási kötelezettség**

A magánszálláshelyet, valamint az egyéb szálláshelyet az üzemeltető szálláshely-szolgáltató köteles az adott naptári évre (a továbbiakban: tárgyév) vonatkozóan a tárgyévet követő év január hó 31. napjáig a jegyzőnek írásban adatot szolgáltatni a fogadott vendégek számáról és a vendégek által a szálláshelyen eltöltött éjszakák számáról.

Az adatokat összesítve, valamint magyarországi lakóhellyel rendelkező és magyarországi lakóhellyel nem rendelkező vendégek szerinti bontásban kell közölni.

**Adatváltozás**

A szálláshely-szolgáltató az adatváltozást köteles haladéktalanul írásban bejelenteni a jegyzőnek. Az adatok módosítására vonatkozó kérelmet a szükséges mellékletekkel együtt a Polgármesteri Hivatalban személyesen, írásban lehet benyújtani ügyfélfogadási időben.

**Megszüntetés**

A szálláshely-szolgáltató folytatója a tevékenység megszüntetését köteles a megszűnést követő nyolc napon belül bejelenteni. A szálláshely-szolgáltatás megszüntetésére vonatkozó kérelmet a szükséges mellékletekkel együtt a Közös Önkormányzati Hivatalban személyesen, írásban lehet benyújtani ügyfélfogadási időben. A jegyző a bejelentést követően haladéktalanul törli a szálláshelyet a nyilvántartásból.

**A nem üzleti célú közösségi, szabadidős szálláshely-szolgáltatásról**

Nem üzleti célú közösségi, szabadidős szálláshely-szolgáltatás a társadalom közös szükségleteinek kielégítését nem üzleti célú közösségi, szabadidős szálláshelyen nyereség- és vagyonszerzési cél nélkül megvalósító szolgáltatási tevékenység, tekintet nélkül a szolgáltató jellegére. Azon szálláshelyeknél, amelyeknél a nem üzleti célú közösségi, szabadidős szálláshely-szolgáltatásról szóló 173/2003. (X. 28.) Kormányrendeletet kell alkalmazni, ott az NTAK-ba történő regisztrációs kötelezettség akkor áll fenn, ha a szállásadó a kereskedelemről szóló 2005. évi CLXIV. törvény szerinti szálláshely-szolgáltatási tevékenységet is végez.

Nem üzleti célú közösségi, szabadidős szálláshely-szolgáltatást - a 14/A. § (2) bekezdésében foglaltak figyelembevételével - a 3. számú melléklet szerint vezetett hatósági nyilvántartásban szereplő szolgáltató a nyilvántartásban szereplő szálláshelyen nyújthat - a nomád táborhely és e jogcímen a hegyi menedékházban kialakított szükségszállás kivételével.

A szolgáltató a nyilvántartásba vétel iránti kérelemben feltünteti, illetve a kérelemhez csatolja

*a)*a szolgáltató nevét, címét, statisztikai számjelét,

*b)*a szálláshely megnevezését, címét, típusát (altípusát),

*c)*a szálláshely minősítését [8. § (2) bek.],

*d)*azt az okiratot, amely igazolja, hogy a szolgáltató a szolgáltatás nyújtására jogosult,

*e)*a szálláshely használatára való jogosultságot igazoló okiratot,

*f)*az igénybe vehető szobák és férőhelyek (hálóhelyiségek és fekvőhelyek) számát; kollégium esetén kizárólag azokat a férőhelyeket kell feltüntetni, amelyeken a szolgáltató nem üzleti célú közösségi, szabadidős szálláshely-szolgáltatást kíván nyújtani,

*g)*a szálláshely állandó jelleggel, idény jelleggel vagy eseti jelleggel való nyitva tartásának, a szálláshely állandó felügyelettel vagy anélkül történő üzemeltetésének, továbbá a szálláshely-szolgáltatás kiegészítő, illetve melléktevékenységként való nyújtásának tényét,

*h)*a szolgáltatás megkezdésének időpontját.

Az eljárás illetékmentes.

A szolgáltató nem üzleti célú közösségi, szabadidős szálláshely-szolgáltatást a nyilvántartásba vételi kérelem benyújtásának napjától nyújthat. Ha a nyilvántartásba vételi kérelmet véglegessé vált döntéssel elutasítják, a szolgáltatást meg kell szüntetni.